ข้อใดไม่ใช่คำถามคำถามต้องห้าม ประเภทถามพยานด้วยคำถามที่ไม่เกี่ยวข้องกับประเด็นในคดี
A. พยานมีสามีหลายคนใช่ไหม
B. มีแฟนหรือยัง
C. ถามเรื่องครอบครัว
D. ถามรสนิยม
E. ชอบกินอะไร
ข้อที่ถูกต้องได้แก่ A.  

เพราะว่าคำถามที่ถามว่า พยานมีสามีหลายคนใช่ไหม เป็นคำถามต้องห้าม ประเภทห้ามถามคำถามที่เป็นการหมิ่นประมาทพยาน ส่วนข้ออื่น ๆ เป็นคำถามคำถามต้องห้าม ประเภทถามพยานด้วยคำถามที่ไม่เกี่ยวข้องกับประเด็นในคดี

คำถามต้องห้าม ประเภท ถามพยานด้วยคำถามที่ไม่เกี่ยวข้องกับประเด็นในคดี  

หลักกฎหมาย ประมวลกฎหมายวิธีพิจารณาความแพ่ง มาตรา ๑๑๘ ไม่ว่าในกรณีใดๆ ห้ามมิให้ คู่ความ ฝ่ายใดฝ่ายหนึ่ง ถามพยาน ด้วย (๑) คำถาม อันไม่เกี่ยวกับ ประเด็นแห่งคดี

คำอธิบาย
ข้อห้ามเรื่องนี้ เป็นข้อห้ามเด็ดขาด และห้ามทั้งการซักถาม ถามค้าน ถามติง ทั้งนี้ในการถามพยานในศาลของทนายความหรือคู่ความนั้นจะต้องเป็นการถามเพื่อให้เกิดประโยชน์กับรูปคดีของตนเอง เพื่อสนับสนุนคำคู่ความหรือข้อต่อสู้ของตนเองหรือเกี่ยวข้องกับประเด็นข้อพิพาทเท่านั้น ทนายความหรือคู่ความไม่มีสิทธิถามคำถามซึ่งไม่เกี่ยวข้องกับประเด็นข้อพิพาทของคดี ถามเล่นๆ ถามเพราะอยากรู้ ถามเพื่อเอาใจลูกความ ถามเพราะว่าไม่รู้ว่าจะถามว่าอะไร ฯลฯ ถือว่าเป็นคำถามที่ไม่เกี่ยวข้องกับประเด็นแห่งคดี หากถามพยานด้วยคำถามดังกล่าว อาจจะถูกศาลตัดเตือนไม่ให้ใช้คำถาม และพยานก็มีสิทธิที่จะไม่ตอบคำถามได้ หรือหาพยานตอบคำถามแล้วศาลก็อาจจะไม่จดบันทึกคำตอบ 

ทั้งนี้หากปล่อยให้ทนายความหรือคู่ความถามพยานด้วยคำถามแบบไหนก็ได้ทั้งๆ ที่ไม่เกี่ยวข้องกับประเด็นข้อพิพาท การถามพยานก็คงซักถามกันแบบเรื่อยเปื่อยไม่จบสิ้น และไม่เกิดประโยชน์แก่คดีความแต่อย่างใด อย่างไรก็ตามประเด็นเรื่องคำถามว่าเกี่ยวข้องกับประเด็นข้อพิพาทนั้น มักจะเป็นปัญหาที่จะเป็นข้อถกเถียงกันอยู่บ่อยครั้ง ระหว่างทนายความทั้งสองฝ่าย และกับศาลที่นั่งพิจารณาคดี เพราะคำถามบางคำถามที่ดูแล้วเหมือนจะไม่เกี่ยวข้องกับประเด็นข้อพิพาท หรือห่างไกลจากประเด็นข้อพิพาทไปมากแต่ความจริงแล้วอาจจะมีความสำคัญหรืออาจจะมีความจำเป็นที่จะต้องถามก็ได้

ดังนั้นแล้วหากเป็นทนายความฝั่งที่ถามพยาน จะต้องพร้อมที่จะอธิบายได้อยู่เสมอว่าคำถามที่ถามพยานไปนั้นเกี่ยวข้องกับประเด็นข้อพิพาทอย่างไร เพื่อที่สามารถชี้แจงได้หากถูกฝ่ายตรงข้ามโต้แย้งคัดค้าน หรือถูกศาลท้วงติง 

ตัวอย่างคำถามที่ไม่เกี่ยวข้องกับประเด็นข้อพิพาท  เช่น
- มีแฟนหรือยัง
- ชอบกินอะไร
- ถามรสนิยม
- ถามเรื่องครอบครัว
- ดินฟ้าอากาศ
- ถามเรื่องที่ไม่เกี่ยวข้องอะไรเลยกับผลแพ้ชนะหรือพิสูจน์ความจริงในคดี

ซึ่งสุดท้ายคำถามนั้นจะเกี่ยวข้องกับประเด็นข้อพิพาทหรือไม่ ไม่ได้ขึ้นอยู่กับตัวคำถามนั้นอย่างเดียว แต่จะต้องอาศัยบริบทภาพรวมโดยคดีมาประกอบกัน
กฎหมายลักษณะพยาน (ทั้งวิแพ่งและวิอาญา),ประมวลกฎหมายวิธีพิจาณาความอาญา(วิอาญา)